Case ID: 1221228
Sentence 0: Birinci instansiya məhkəməsinin hökmünə görə Təqsirləndirilən şəxs etibardan suiistifadə etmə və aldatma yolu ilə özgə əmlakını ələ keçirmək məqsədilə 2016-cı ilin sentyabr ayında tanışı olmaqla cinayətdən xəbərsiz olan Şahid2 vasitəsi ilə Bakı şəhəri, Nərimanov rayonu ərazisində yerləşən “Nəriman Nərimanov” adına parkda fəaliyyət göstərən çayxanada tanış olduğu Zərərçəkmiş şəxs2 özbaşına özünü vəzifəli şəxs, yəni Azərbaycan Respublikası Baş prokuroru yanında Korrupsiyaya qarşı Mübarizə Baş İdarəsinin əməkdaşı kimi təqdim etməklə, həmin görüş zamanı Zərərçəkmiş şəxs2 tanışı Zərərçəkmiş şəxs1 prokurorluq orqanlarına işə qəbul olunmaq üçün 2016cı il iyun ayının 12-də təşkil olunmuş test imtahanından müvəffəqiyyətlə keçmiş övladı Natiq Məmmədovun Bakı şəhərinin rayon prokurorluqlarından birinə prokuror köməkçisi və ya müstəntiq vəzifəsinə təyin edilməsində köməklik göstərilməsinə dair özünə müraciətinə əsasən, Zərərçəkmiş şəxs2 özünün prokurorluqda işləməklə həmin qurumun səlahiyyətli vəzifəli şəxsləri ilə yaxın münasibətlərinin olmasını, həmin münasibətindən istifadə edərək Natiq Məmmədovu Bakı şəhərinin rayon prokurorluqlarından birinə prokuror köməkçisi və ya müstəntiq vəzifəsinə təyin etdirmək imkanına malik olduğunu yalandan bildirib Zərərçəkmiş şəxs2 inamını qazanıb, sonuncu vasitəsilə Zərərçəkmiş şəxs1 aldadaraq həmin məsələnin müsbət həlli üçün özünün yaxın münasibətdə olduğu prokurorluğun qeyd edilən səlahiyyətli vəzifəli şəxsinə xidməti vəzifəsinin icrası ilə əlaqədar Natiq Məmmədovun xeyrinə edəcəyi həmin hərəkətə görə özü vasitəsilə birbaşa yolla maddi nemət olan 15.000 manat pul vəsaitinin rüşvət qismində verilməsinin zəruri olmasını bildirdiyi zaman Zərərçəkmiş şəxs2 həmin işə görə Zərərçəkmiş şəxs1 13.000 manat vermək imkanında olmasını bildirməsi ilə əlaqədar onunla sonuncu məbləğə həmin işi görə biləcəyini razılaşıb, həmin adla 2016-cı ilin sentyabr ayı ərzində Bakı şəhəri ərazisində müəyyən edilməyən müxtəlif ünvanlarda Zərərçəkmiş şəxs2 ilə görüşərək ondan hissə-hissə olmaqla Zərərçəkmiş şəxs1 məxsus cəmi 9.000 manat məbləğində, sonuncu dəfə isə həmin ilin sentyabr ayının sonlarında “xxxxxxxxxxxxxxxxxx” QSC-nin “Nizami” stansiyasının qarşısında Şahid2 iştirakı ilə Zərərçəkmiş şəxs2 ilə görüşərək sonuncudan Zərərçəkmiş şəxs1 məxsus 4.000 manat məbləğində pul vəsaitini alıb, əldə etdiyi həmin pul vəsaitlərini şəxsi ehtiyaclarına sərf edərək, aldatma və etibardan suiistifadə etmə yolu ilə Zərərçəkmiş şəxs1 məxsus cəmi 13.000 (on üç min) manat pul vəsaitini vahid niyyətlə ələ keçirib ona xeyli miqdarda ziyan vurmaqla dələduzluq etmiş, vəzifəli şəxsə xidməti vəzifəsinin icrası ilə əlaqədar Natiq Məmmədovun xeyrinə edəcəyi hərəkətə görə özü vasitəsilə birbaşa yolla maddi nemətin rüşvət qismində verilməsinə Zərərçəkmiş şəxs1 və Zərərçəkmiş şəxs2 təhrik etmiş, özbaşına özünün vəzifəli şəxs kimi təqdim edilməsində ifadə olunan həmin hərəkətləri ilə Zərərçəkmiş şəxs1 əmlak hüquqlarının, həmçinin sonuncunun və Zərərçəkmiş şəxs2 qanuni mənafelərinin əhəmiyyətli dərəcədə pozulmasına səbəb olmuşdur.